Eins og glöggir lesendur hafa e.t.v. orðið varir við , svona innan um annað á blogginu , þá er ég að fikra mig áfram með nýja línu , s.k. Switch línu . Þessi lína er töluvert frábrugðin öðrum línum sem ég hef notað hingað til , hún er til að mynda með mun lengri skothaus heldur en aðrar línur sem ég hef notað . Ástæða þess að ég er að reyna mig við þessa línu er einföld , sumargolan á Íslandi ferðast stundum svo hratt yfir að mér hefur reynst erfitt að eiga við hana með hefðbundnu WF línunum mínum . Að skjóta Switch línu undir eða beint upp í vindinn er bara snilld . En , þetta er ekki aðal inntak þessarar greinar . Til að ná góðri hleðslu í stöngina með svona línu , þarf að leyfa öllum skothaus hennar að liggja úti , hér er ekkert um það að ræða að draga inn alveg upp að stangarenda . Reikningsdæmið er einfalt ; ég er með 12 ‘ taum + 12 - 14 ‘ skothaus þannig að frá stangartoppi eru minnst 24 ‘ út í fluguna . Hingað til hef ég leyft mér að vaða út að dýpinu og egna fyrir fiskinn þar sem hann liggur við kantinum . Ef ég ætla að halda áfram að eiga við þennan fisk verð ég að færa mig nær landi , svo einfalt er það . Annars er ég alltaf að kasta yfir fiskinn án þess að koma flugunni nokkru sinni fyrir hann , aðeins hrekja hann undan línunni til næsta manns við vatnið . 22.05.2012 – Árni Jónsson : Ég hef einmitt verið að fikta með 40 + línu ( reyndar WF ) og hefur gefið fína raun . Reyndar mætti með sanni kalla hana Lots-of-weight-forward , þar sem að hún rýkur út eins kona á leið á skó-útsölu . 23.05.2012 – Þórunn : Hvar er þessi skóútsala ? 23.05.2012 – Kristján : Nei , Þórunn mín . Hann Árni tók bara svona til orða 🙂